cyanic-selkie/wikianc huggingface dataset:
পে খিন
প্রারম্ভিক জীবন
পে খিন ১৯১২ সালের আগস্ট মান্দালয় অঞ্চলের পোয়াবওয়ে টাউনশিপের সোহেমান গ্রামে এএ খান (ইউ বো গালে) এবং ডাও টোকের পরিবারে জন্মগ্রহণ করেন। তিনি সোয়ে হমান গ্রামের প্রাথমিক বিদ্যালয়ে উর্দু অধ্যয়ন করেন এবং চতুর্থ শ্রেণির পরীক্ষায় উত্তীর্ণ হন।
তিনি পোয়াবওয়ে টাউনশিপের ওয়েসলিয়ান স্কুলে সপ্তম শ্রেণির পরীক্ষা এবং মান্দালয়ের কেলি স্কুলে ম্যাট্রিকুলেশন পরীক্ষায় উত্তীর্ণ হন। আধুনিক বার্মার ভবিষ্যৎ প্রতিষ্ঠাতা অং সানের সাথে তিনিও বাগো হোস্টেলে থাকতেন এবং রেঙ্গুন বিশ্ববিদ্যালয় থেকে কলাবিদ্যায় স্নাতক এবং আইনবিদ্যায় স্নাতক ডিগ্রি লাভ করেন। তিনি ১৯৩৮ সালে চৌক পেট্রোলিয়াম তেলক্ষেত্রের শ্রম অফিসে কাজ করেন।
রাজনৈতিক পেশা
১৯৪৬ সালের জানুয়ারিতে, তিনি বার্মা মুসলিম কংগ্রেসের প্রতিনিধি হিসেবে ফ্যাসিস্ট বিরোধী পিপলস ফ্রিডম লিগের (এএফপিএফএল) প্রথম সম্মেলনে যোগদান করেন। কনভেনশনে সপ্তম প্রস্তাব পে খিন তৈরি করেছিলেন। সেখানে তিনি প্রস্তাব করেছিলেন যে সীমান্ত এলাকা এবং জাতিগোষ্ঠীগুলিকে স্বাধীনতা অর্জনের জন্য বার্মার অন্তর্বর্তী সরকারের সাথে যোগদান করা হবে। এটি প্যাংলং চুক্তির অন্যতম প্রধান বিষয় হয়ে উঠেছিল। পে খিন পরে এএফপিএফএল-এর কেন্দ্রীয় কার্যনির্বাহী সদস্য হন এবং বার্মার জাতিগত সংখ্যালঘু সচিব হিসেবে নিযুক্ত হন।
তিনি ১৯৪৭ সালের এপ্রিলের গণপরিষদ নির্বাচনে ফাউ বাউল টাউনশিপের প্রতিনিধিত্ব করে সংসদ সদস্য নির্বাচিত হন। অং সান ইউ রাজাককে মন্ত্রিসভা পদে নিয়োগের অনুরোধ জানিয়ে মান্দালয়ের নেতাদের একটি চিঠির পিছনে তিনি প্রধান লবিস্ট ছিলেন।
১২ এপ্রিল ১৯৪৭-এ অং সান হতাশ হয়ে প্যাংলং সম্মেলন থেকে বেরিয়ে যাওয়ার পরে পে খিন অং সানকে আরও একটি রাত থাকার জন্য রাজি করাতে সক্ষম হন এবং তাকে জাতিগত সংখ্যালঘু নেতাদের সাথে আলোচনার সুযোগ করে দেন। পে খিন তাদের সাথে সফলভাবে আলোচনা করেন এবং তাই, উ অং জান ওয়াই, বো খিন মং গালে, ইউ পে খিন, বো হমু অং, স্যার মং গি, ডাঃ সেন মায়া মং, মায়োমা ইউ থান কিওয়ে সকলেই পরবর্তীতে প্যাংলং চুক্তিতে স্বাক্ষর করেন। এটি ছিল একটি গুরুত্বপূর্ণ দলিল যা পরবর্তীকালে ব্রিটিশদের কাছ থেকে স্বাধীনতা এবং বার্মা ইউনিয়ন সৃষ্টিকে ত্বরান্বিত করে।
১৯ জুলাই ১৯৪৭ তারিখে সচিবালয়ে বৈঠক করার সময় বার্মার যুদ্ধ-পূর্ব প্রধানমন্ত্রী ইউ স'র দ্বারা পরিচালিত একটি হত্যাকাণ্ডে অং সান এবং তার মন্ত্রিসভার বেশ কয়েকজন সদস্যকে হত্যা করা হয়। পে খিন তখন ইউ নুর নবগঠিত মন্ত্রিসভায় মন্ত্রী হন।
কূটনৈতিক পেশা
পে খিন ১৯৪৭ সালে পাকিস্তানে বার্মার রাষ্ট্রদূত হিসেবে নিযুক্ত হন। এরপর ১৯৫৩ থেকে ১৯৫৬ সাল পর্যন্ত তাকে থাইল্যান্ডে রাষ্ট্রদূত হিসেবে পাঠানো হয়। ১৯৬৪ সালে তিনি সোভিয়েত ইউনিয়নে এবং ১৯৬৬ সালে সিঙ্গাপুরে স্থানান্তরিত হন। ২৫ বছর কূটনৈতিক চাকরির পর তিনি ১৯৭২ সালে অবসর গ্রহণ করেন।
এনজিও সম্পর্কিত কার্যক্রম
পে খিন ১৯৪৫ সাল থেকে বার্মা মুসলিম কংগ্রেসে উ রাজাক এবং খিন মং লাটের সাথে সক্রিয় ছিলেন। তিনি বার্মা ইসলামিক কাউন্সিল এবং বার্মিজ মুসলিম অর্গানাইজেশনেরও পৃষ্ঠপোষক ছিলেন।
ভিডিও জকি
ভিডিও জকি (সংক্ষেপে ভিজে) হল একজন ঘোষক বা আয়োজক যিনি বাণিজ্যিক মিউজিক টেলিভিশন চ্যানেল যেমন এমটিভি, ভিএইট১, মাচমিউজিক এবং চ্যানেল ভি -এ মিউজিক ভিডিও এবং সরাসরি পরিবেশনা প্রবর্তন করেন।
উৎপত্তি
"ভিডিও জকি" শব্দটি এসেছে রেডিওতে ব্যবহৃত "ডিস্ক জকি", "ডিজে" ("ডিজে") শব্দ থেকে। মিউজিক টেলিভিশন (এমটিভি) ১৯৮০-এর দশকে শব্দটিকে জনপ্রিয় করে তোলে। এমটিভি-এর প্রতিষ্ঠাতারা মেরিল আলদিঘিয়েরির ক্লাব ঘুরে তাদের ভিজে আয়োজক ব্যক্তিত্বদের সম্পর্কে ধারণা পেয়েছিলেন। আলদিঘিয়েরি নিউ ইয়র্ক সিটির নাইটক্লাব হুরাহ-এ কাজ করেতেন, যে ক্লাবে প্রথম নকশার একটি বিশিষ্ট বৈশিষ্ট্যযুক্ত উপাদান হিসাবে বার এবং নাচের মেঝেতে একাধিক মনিটর ঝুলিয়ে ভিডিও স্থাপন করা হয়েছিল।
মাদার (১৯১০-এর চলচ্চিত্র)
প্রেক্ষাপট
চলচ্চিত্রটি যদিও হারানো চলচ্চিত্রের তালিকায় আছে, তারপরও এর একটা সারাংশ দ্যা মুভিং পিকচার ওয়ার্ল্ড এ সংরক্ষিত আছে ১৯১০ সালের ১০ সেপ্টেম্বর থেকে। এটাতে লেখা আছে “চলচ্চিত্রটি একটি ছোটো বালককে কেন্দ্র করে যে তার পরিবারে অখুশি ছিল, সে খামারে কাজ করার চেয়ে পড়াশুনা করতে বেশি পছন্দ করত। যার কারণে তার বাবা তাকে অপছন্দ করত এবং শত্রুতে পরিণত হয়েছিল। তার বাবা ছিল একজন অসভ্য ও রুক্ষ মেজাজের কৃষক যার কাছে পড়াশুনার কোনো মূল্য নেই।” উইল বাড়ি থেকে পালিয়ে যায়। তার মা একটি মোমবাতি জ্বালিয়ে জানলার কাছে রাখতো এই আশায় যে তার ছেলে আলোর পথ চিনে বাড়ি আসবে।কিন্তু উইল ফেরেনি। কুড়ি বছর পর উইল যখন উকিল হিসেবে প্রতিষ্ঠিত হল, সে তার পুরোনো খামারে ফিরে গেল শুধু তার মায়ের খোজে। কিন্তু তার অভাগী বিধবা মা কোথায় তা কেউ বলতে পারল না। ঐ সময়ে তার মা ছিল পৃথিবীতে একদম একা, সে শহরে জীবনধারণ করতে জামাকাপড় তৈরীর কাজ করত। সে একটি মুদি দোকানে কেনাকাটা করার সময় অন্যায়ভাবে চুরির দোষে আরোপিত হয়। একমাত্র দোকানের বিক্রয়কমী মহিলাটি তার কথা বিশ্বাস করে। তাকেও তার চাকরি খোয়াতে হয় তার মালিকের কথার ওপর কথা বলার ধৃষ্টতার শাস্তিস্বরূপ। মেয়েটি বৃদ্ধা মহিলাটিকে যথার্থ সাহায্য করে এবং উইল কে তার বিবাদী পক্ষের উকিল হিসেবে নিযুক্ত করে। উইল প্রথমে একটি অলাভজনক কেস হিসেবে এটিকে বাতিল করে দিতে যাচ্ছিল কিন্তু যখন সে মেয়েটির কাছে বৃদ্ধা মহিলাটির দুর্দশার কথা শোনে এবং মেয়েটি উইলের মায়ের সাথে তুলনা করে তখন সে কেসটি নিতে আগ্রহী হয়। উইল মেয়েটির সাক্ষ্যের উপর ভিত্তি করে তার মামলা আদালতে উপস্থাপন করে। বিচারক তার মা’কে নির্দোষ হিসেবে ছেড়ে দেয়। যখন আদালতে আসামীর পরিচয় উত্থাপিত হয় তখনই উইল তাঁর মা’কে চিনতে পারে এবং তাদের পুনঃমিলন ঘটে ।
উৎপাদন
চলচ্চিত্রটির চিত্রনাট্য কে লিখেছিল সেটা অজানা। কিন্তু সেটা সম্ভবত লয়ড লনারজেন ছিলেন। সে নিউইয়র্ক ইভিনিং ওয়ার্ল্ড এর একজন দক্ষ সংবাদপত্রকর্মী ছিলেন এবং তিনি থানহাউজ এর জন্য চিত্রনাট্য লিখতেন। চলচ্চিত্রটি একজন চলচ্চিত্র সমালোচক কড়া সমালোচনা করে সেটা প্রকাশ করেন দ্যা নিউইয়র্ক ড্রামাটিক মিরর-এ, কারণ বালকটি এটা জানে না যে তাঁর বাবা মারা গেছে এবং তাঁর মা কাজের সন্ধানে শহরে ঘুরে বেড়াচ্ছে। সমালোচনাটিতে লেখা ছিল, “যে ছেলে মাকে এত ভালবাসে সে নিশ্চয়ই তার মায়ের সাথে যোগাযোগ রাখতে পারত”। চলচিত্রটির পরিচালক কে তা জানা যায়নি, তবে সেটা ব্যারি ও’নেইল হতে পারে। ছবির ইতিবৃত্তকার কিউ. ডেভিড বোয়ার্স কোনো চিত্রগ্রাহকের (ক্যামেরাম্যান) কথা উল্লেখ করেননি কিন্তু অন্তত দুইজন চিত্রগ্রাহক ছিল সেটা আন্দাজ করা যায়। ব্লায়ার স্মিথ ছিল থাননহাউজ প্রতিষ্ঠানের প্রথম চিত্রগ্রাহক এবং কিছুকাল পরেই কার্ল লুইস গ্রেগরি এ ছবিতে নিযুক্ত হয় যে ছিল মোশন পিকচার্স এর একজন দক্ষ চিত্রগ্রাহক। চিত্রগ্রাহকের অবদান ১৯১০ সালের প্রযোজনাতে সংযুক্ত করা হয়নি। অভিনেত্রী আনা রোসমন্ড ও অভিনেতা ফ্রাঙ্ক এইচ. ক্রেইন দু’জনই থানহাউস প্রতিষ্ঠানের প্রথমশ্রেণীর অভিনেতা ছিলেন ।ক্যারি এল.হ্যাসিং এর আসল নাম ছিল ক্যারি টি’বল, সে ছিল গার্চু দ্যানহাউস এর বোন এবং থানহাউস প্রতিষ্ঠানের উল্লেখযোগ্য অভিনেত্রী। হ্যাস্টিং প্রথমদিকে থানহাউজার্স স্ট্রিট এলমো এডাপ্টেশন এ কর্মরত হিসেবে পরিচিত ছিল এবং ১৯১২ সাল পর্যন্ত আর কোনো পরিচয় ছিল না ।দ্যা সাইলেস্ট এরা ওয়েবসাইট উল্লেখ করে যে হ্যারি বেনহাম এবং মাউড ফ্যালি ঐ প্রযোজনা তে কাজ করেছিল। যদিও ওই উল্লেখগুলো বোয়ার্সের ইতিবৃত্তের আগেই ।জানা যায় হ্যারি বেনহাম ১৯১০ সালে দ্যানহাউস প্রতিষ্ঠানে যোগদান করে,কিন্তু তার নামের উল্লেখ প্রথম পাওয়া যায় ১৯১১ সালে দ্যা ওল্ড কিউরিওসিটি শপ ছবিতে । ১৯১১ সালে তৈরী দ্যা আর্লি লাইফ অফ ডেভিড কপারফিল্ড ছবিতেও বোয়ার্স কে কিছু সময়ের জন্য দেখা যায় । অন্যান্য কলাকুশলীদের কথা যায়নি। ১৯১০ দ্যানহাউস প্রযোজনা সংস্থাটিতে অধিকাংশ কলাকুশলীর উল্লেখ অস্পষ্ট ।
সুমিত্রা দেবী কাসদেকর
সুমিত্রা দেবী কাসদেকর একজন ভারতীয় রাজনীতিবিদ। তিনি নেপানগর থেকে মধ্যপ্রদেশ বিধানসভায় নির্বাচিত হয়েছিলেন। তিনি ভারতীয় জাতীয় কংগ্রেসের সদস্য হিসাবে মধ্যপ্রদেশ বিধানসভার নির্বাচিত সদস্য ছিলেন। তিনি ২০২০ সালের আগস্টে ভারতীয় জাতীয় কংগ্রেস ত্যাগ করেন এবং একই দিনে তিনি ভারতীয় জনতা পার্টিতে যোগ দেন।
ব্যাংক আল হাবিব
ব্যাংক আল হাবিব লিমিটেড (উর্দু: بينک الحبيب لمیٹڈ ; ইংরেজি: Bank Al Habib Limited) পাকিস্তানের দাউদ হাবিব ফ্যামিলি গ্রুপ অফ কোম্পানিস দ্বারা পরিচালিত একটি প্রতিষ্ঠান। ব্যাংকটির প্রধান কার্যালয় পাঞ্জাবের মুলতানে হলেও প্রধান অফিস করাচিতে অবস্থিত।
বহিঃবিশ্বে বাহরাইন ও মালয়েশিয়ায় ব্যাংকটির শাখা ও সংযুক্ত আরব আমিরাত, ইস্তাম্বুল, বেইজিং ও কেনিয়াতে ব্যাংকটির অফিস আছে। ২০১৮ সালের সেপ্টেম্বরের শেষে এর সম্পদ বেড়ে দাঁড়িয়েছে ৭৫০ বিলিয়ন রুপি।
১৯৩০-এর দশকে, হাবিব গ্রুপ ব্যাংকিং খাতে আসে। তারা এইচ.বি.এল (হাবিব ব্যাংক লিমিটেড) প্রতিষ্ঠা করে যা ১৯৭১ সালে জাতীয়করণ করা হয়। ২০০২ সিল থেকে এটি আগা খান ফান্ড ফর ইকোনমিক ডেভেলপমেন্ট ও পাকিস্তান সরকারের যৌথ মালিকানায় আসে।
বেসরকারিকরণ স্কিম ঘোষণার পর ১৯৯১ সালে হাবিব গ্রুপ সর্বপ্রথম বেসরকারি ব্যাংক হিসেবে "আল হাবিব ব্যাংক লিমিটেড" প্রতিষ্ঠার অনুমতি পায়।
ইতিহাস
হাবিব ব্যাংক ১৯৪১ সালে মুম্বইতে কাজ শুরু করে। পাকিস্তানের স্বাধীনতার পর মুহাম্মদ আলী জিন্নাহ ব্যাংকটির কার্যক্রম পাকিস্তানে স্থানান্তরের আহ্বান জানান। ১৯৭৪ সালে এর জাতীয়করণ হয়।
পাকিস্তান সরকারের বেসরকারিকরণ নীতির অধীনে দাউদ হাবিব গ্রুপ একটি বাণিজ্যিক ব্যাংক স্থাপন করার অনুমতি পায়। ১৯৯১ সালের অক্টোবর মাসে এটি পাবলিক লিমিটেড কোম্পানি এবং ১৯৯২ সালে ব্যাংকিং কার্যক্রম শুরু করে।
আল হাবিব ব্যাংক লিমিটেডের প্রথম চেয়ারম্যান ছিলেন ''হামিদ ডি. হাবিব। তিনি মৃত্যুবরণ করার পর ২০০০ সালের মে মাসে ব্যাংকটির পরিচালক আলি রেজা ডি.হাবিব চেয়ারম্যান হিসেবে দায়িত্ব গ্রহণ করেন। ১৯৯৪ সালে তিনি মৃত্যুবরণ করলে তৎকালীন যুগ্ম ব্যবস্থাপনা পরিচালক আব্বাস ডি. হাবিব'' ব্যাংকটির ব্যবস্থাপনা পরিচালক ও প্রধান নির্বাহী পদে উন্নীত হন এবং ২০১৬ সালে ব্যাংকটির চেয়ারম্যান পদে আসীন হন।
২০০৫ সালে তারা অনলাইন ব্যাংকিং সুবিধা চালু করে। ২০০৬ সালে মাস্টার কার্ডের সাথে চুক্তি সম্পাদন করে ক্রেডিট কার্ড সেবা চালু করে।
সেবা
অন্যান্য ব্যাংকের মতো ব্যাংক আল হাবিবও ঋণ প্রদান, আমানত গ্রহণ, চলতি, সঞ্চয়ী ও স্থায়ী অ্যাকাউন্ট খোলা, অনলাইন ব্যাংকিং এর মাধ্যমে ইন্টারনেট ব্যবহার করে অর্থ স্থানান্তর ও ব্যালান্স চেক করার সুবিধা, মোবাইল ব্যাংকিং, ক্রেডিট কার্ডের সুবিধা ইত্যাদি প্রদান করে।
এ ব্যাংকটির সাথে বহিঃবিশ্বের অনেক ব্যাংকের সম্পর্কেও চুক্তি রয়েছে। এদের মধ্যে উল্লেখযোগ্য হল: আমেরিকান এক্সপ্রেস ব্যাংক (অ্যামেরিকা), ব্যাংকো ডি রোমা (ইতালি), কমার্স ব্যাংক ও ড্রেসডনার ব্যাংক (জার্মানি), দ্য রয়্যাল ব্যাংক অফ কানাডা (কানাডা), দ্য হংকং এন্ড সাংহাই ব্যাংকিং করপোরেশন (হংকং)।
ব্যাংকটি ইন্টারনেট ব্যাংকিং কোড "নেটব্যাংকিং" অনুসরণ করে এবং মার্কিন প্রতিষ্ঠান ভেরিসাইন এর নিরাপত্তা নিশ্চিত করে।
ব্যাংক আল হাবিব ওয়ান-লিঙ্ক সিস্টেমের ১১টি পার্টনারের একটি (ওয়ান-লিঙ্ক হল আন্তঃব্যাংক এটিএম শেয়ারিং ব্যবস্থা)। ফলে ব্যাংক আল হাবিব বর্তমানে পাকিস্তানের ৩য় বৃহত্তম এটিএম সেবা প্রদানকারী (১৯৬টি) ব্যাংক। এ ব্যাংকটির করাচিতে সবচেয়ে বেশি এটিএম বুথ রয়েছে।
আরব ফাইনান্সিয়াল সার্ভিসের সাথে চুক্তির ফলে ব্যাংকটি এখন ২ ধরনের মাস্টার কার্ড সেবা প্রদান করে। এছাড়া আল হাবিব ক্যাপিটাল মার্কেটস (প্রাইভেট) লিমিটেড নামে তাদের একটি ব্রোকারেজ হাউজ রয়েছে।
প্রতিষ্ঠানটি খেলাধুলা ও বিভিন্ন সামাজিক কর্মকাণ্ডে অর্থায়ন করে থাকে। যেমন: হামিদ ডি হাবিব ও রশিদ ডি হাবিব স্মৃতি গলফ টুর্নামেন্ট ইত্যাদি।
শাখা সমূহ
ব্যাংকটির মোট ৭৩৭টি শাখা (ইসলামি ব্যাংকিং, প্রচলিত ও উপ-শাখা সহ) এবং বাহরাইন, তুর্কি ও ই.পি.জেট এ ৩টি অফশোর ব্যাংকিং ইউনিট আছে।
ক্যাথোড রশ্মি নল
right|thumb|250px|একটি রঙিন সিআরটির বিভিন্ন অংশঃ ১. তিনটি [[ইলেকট্রন গান (লাল, সবুজ এবং নীল ফসফর দানার জন্য) ২. ইলেকট্রন বীম 3. ফোকাসিং কয়েল ৪. ডিফ্লেকশন কয়েল ৫. এনোড সংযোগ ৬. প্রদর্শিত ছবির লাল, সবুজ ও নীল অংশের বীমকে পৃথক করার জন্য মাস্ক ৭. লাল, সবুজ ও নীল ফসফর দানাদ্বারা গঠিত ফসফর স্তর ৮. পর্দার ফসফর প্রলেপ দেয়া ভেতরের অংশ- বড় করে দেখানো হয়েছে]] ক্যাথোড রশ্মি নল বা ক্যাথোড রে টিউব (Cathode ray tube) যাকে সংক্ষেপে সিআরটি বলে ডাকা হয় মূলতঃ এক ধরনের ভ্যাকুয়াম টিউব যার ভেতরে ইলেকট্রনের উৎস হিসেব ইলেকট্রনগান এবং ছবি প্রদর্শনের জন্য প্রতিপ্রভ পর্দা থাকে। এতে ইলেকট্রনগান থেকে নিক্ষিপ্ত ইলেকট্রন বীম বা স্রোতের গতিবৃদ্ধি বা দিক পরিবর্তনের জন্য অন্তঃস্থ বা বহিঃস্থ ব্যবস্থা থাকে যাতে করে নিক্ষিপ্ত ইলেকট্রন বীম সঠিক স্থানে আপতিত হয়ে প্রতিপ্রভ পর্দা থেকে আলো নিঃসৃত করতে এবং এর ফলে ছবি প্রদর্শন করতে পারে। সাধারনতঃ অসিলোস্কোপে বৈদ্যুতিক তরঙ্গের ছবি দেখাতে, রাডার, কম্পিউটার মনিটর বা টেলিভিশনেছবি দেখাতে ইত্যাদি কাজে সিআরটি ব্যবহৃত হয়।
নীতিশ কুমার (ক্রিকেটার)
নীতিশ রোণিক কুমার (জন্ম: ২১ মে ১৯৯৪) একজন কানাডিয়ান ক্রিকেটার যিনি কানাডা জাতীয় ক্রিকেট দলের সাবেক অধিনায়ক ছিলেন। কুমার মাত্র ২২ বছর বয়সে ২০১৬ সালের অক্টোবরে জাতীয় পুরুষ দলের অধিনায়ক হিসাবে নিযুক্ত হন। তিনি ডানহাতে ব্যাট করেন এবং ডানহাতি অফ স্পিন বোলিং করে থাকেন। ২০১০ সালের জানুয়ারিতে অনূর্ধ্ব-১৯ বিশ্বকাপে দেশের প্রতিনিধিত্ব করার পর, কুমার পরের মাসে ওয়ানডে ইতিহাসের দ্বিতীয়তম কনিষ্ঠ খেলোয়াড় হিসাবে ওয়ানডে ক্রিকেটে আত্মপ্রকাশ করেছিলেন। ২০১১ সালের বিশ্বকাপে যখন কানাডা অংশ নিয়েছিল তখন কুমার টুর্নামেন্টে সবচেয়ে কম বয়সী খেলোয়াড় ছিলেন। ২০১২ সালের মার্চ মাসে তিনি তার প্রথম টি-টোয়েন্টি আন্তর্জাতিক খেলেন।
পেশা
১৪ আগস্ট ২০০৯ সালে নীতিশ কুমার তার প্রথম ফার্স্ট ক্লাসের ম্যাচ খেলেন, একই ম্যাচে সতীর্থ জিমি হানস্রার সাথে অভিষেক করেছিলেন। ম্যাচটি ২০০৯-১০-এর আইসিসি ইন্টারকন্টিনেন্টাল কাপের অংশ ছিল এবং কেনিয়ার বিপক্ষে প্রথম ইনিংসে কুমার আউট হওয়ার আগে ১২ রান করেছিলেন, যদিও দ্বিতীয় ইনিংসে প্রথম বলে আউট হন। কুমার একদিনের আন্তর্জাতিকে অভিষেক করেন ছয় মাস পর ফেব্রুয়ারি ২০১০ সালেআফগানিস্তানের বিপরীতে, যেখানে তিনি ছিলেন দ্বিতীয় সর্বকনিষ্ঠ ওয়ানডে খেলোয়াড়। ২০১০ সালের জানুয়ারিতে, নিউজিল্যান্ডে আয়োজিত ২০১০ অনূর্ধ্ব-১৯ বিশ্বকাপে কুমার কানাডার প্রতিনিধিত্ব করেছিলেন। যেখানে কানাডা ১৬টি দলের মধ্যে ১১তম স্থান অর্জন করে। ২০০৯-১০-এর আইসিসি ইন্টারকন্টিনেন্টাল কাপে কানাডার অংশগ্রহণ ২০১০ সালের সেপ্টেম্বরে শেষ হয়েছিল, সেখানে সাত দলের গ্রুপ পর্বে কানাডার অবস্থান ছিল সর্বনিম্ন। কুমার চারটি কাপ ম্যাচ খেলেন আফগানিস্তানের বিপক্ষে যেখানে সর্বোচ্চ ৭৪ রানসহ সর্বমোট ১১৭ রান সংগ্রহ করেছিলেন।
কানাডা বাংলাদেশ, ভারত এবং শ্রীলঙ্কায় ফেব্রুয়ারি থেকে এপ্রিলের মধ্যে অনুষ্ঠিত ২০১১ বিশ্বকাপের জন্য যোগ্যতা অর্জন করেছিল। ১৫ সদস্যের স্কোয়াডে ২১ বছরের কম বয়সী পাঁচজন খেলোয়াড় (কুমার সহ) অন্তর্ভুক্ত ছিল, তারা প্রত্যেকেই পূর্ববর্তী বছরে অনূর্ধ্ব-১৯ বিশ্বকাপে খেলেছিল। ২৮ ফেব্রুয়ারি ২০১১ সালে কানাডা যখন জিম্বাবুয়ের সাথে হেরে যায় তখন কুমারের বয়স ছিল ১৬ বছর ২৮৩ দিন, বিশ্বকাপে খেলা সর্বকনিষ্ঠ খেলোয়াড়। যেমনটি প্রত্যাশিত ছিল, কানাডা টুর্নামেন্টের গ্রুপ পর্বের বাইরে অগ্রসর হতে ব্যর্থ হয়েছিল, তবে তাদের গ্রুপের একমাত্র টেস্ট মর্যাদাবিহীন দল কেনিয়ার বিপক্ষে জয় অর্জন করেছিল। জুলাইয়ে আয়ারল্যান্ড ২০১১-এর অনূর্ধ্ব -১৯ বিশ্বকাপ বাছাইপর্বের আয়োজক ছিল। কানাডা দশটি দলের মধ্যে অষ্টম স্থানে করে ফলে পরের বছর এই টুর্নামেন্টে খেলার যোগ্যতা অর্জন করতে ব্যর্থ হয়।  কুমার বাছাইপর্বের টুর্নামেন্টে কানাডার শীর্ষ রান সংগ্রহকারী এবং সর্বসাকুল্যে নয় খেলায় ২টি সেঞ্চুরি সহ মোট ৩৭০ রান নিয়ে চতুর্থ ছিলেন। তার অফ-ব্রেক বোলিংয়ে ৮ উইকেট নিয়ে গড় ছিল ২২.৮৭, যার ফলে তিনি ছিলেন কানাডার চতুর্থ সর্বোচ্চ উইকেট শিকারী। ২০১১-১৩ আইসিসি ইন্টারকন্টিনেন্টাল কাপের কানাডার প্রথম ম্যাচটি অনুষ্ঠিত হয়েছিল আগস্ট ২০১১ সালে।
২০১২ সালের মার্চ মাসে ওয়ার্ল্ড টি-টোয়েন্টি বাছাইপর্ব অনুষ্ঠিত হয়েছিল। নেদারল্যান্ডসের বিপক্ষে কানাডার উদ্বোধনী ম্যাচের সময় টুয়েন্টি আন্তর্জাতিক ক্রিকেটে ১৩তম ব্যাটসম্যান হিসাবে অভিষেক। তিনি এক রানেই রান আউট হন। টুর্নামেন্টের তার দ্বিতীয় ম্যাচে সফলতা আসে এবং তিনি টি২০ ম্যাচে সর্বোচ্চ স্কোরের রেকর্ড করেন (উক্ত ম্যাচটি টি২০ মর্যাদাসম্পন্ন ছিল না) তিনি ৪৪ বল খেলে ৫৭ রান করার ফলে পাপুয়া নিউ জিনির বিরুদ্ধে কানাডা ৬-রানের জয় পায়। ৯ ম্যাচে ১৭২ রান নিয়ে কুমার ছিল উক্ত প্রতিযোগিতায় কানাডার দ্বিতীয় সর্বোচ্চ রান সংগ্রহকারী।
২০১৮ সালের জানুয়ারিতে, তাকে আইসিসি বিশ্ব ক্রিকেট লীগ দ্বিতীয় বিভাগ টুর্নামেন্টের জন্য কানাডার স্কোয়াডের অধিনায়ক মনোনীত করা হয়।
৩ জুন ২০১৮ এ, গ্লোবাল টি-টোয়েন্টি কানাডা টুর্নামেন্টের উদ্বোধনী সংস্করণের জন্য খেলোয়াড়দের খসড়ায় টরন্টো জাতীয়দের হয়ে খেলতে তাকে নির্বাচিত করা হয়েছিল।
২০১৮ সালের সেপ্টেম্বরে, তাকে ২০১৮-১৯ আইসিসি টি২০ বিশ্বকাপ আমেরিকাস বাছাইপর্ব প্রতিযোগিতার জন্য কানাডার স্কোয়াডের অধিনায়ক মনোনীত করা হয়। টুর্নামেন্টে তিনি কানাডার শীর্ষ উইকেট শিকারী ছিলেন এবং ছয় ম্যাচে মোট ১১টি উইকেট লাভ করেন।
অক্টোবর ২০১৮ সালে, ওয়েস্ট ইন্ডিজের ২০১৮-১৯ আঞ্চলিক সুপার ৫০ প্রতিযোগিতার জন্য তাকে কানাডার স্কোয়াডভুক্ত করা হয়েছিল। ২০১৯ সালের এপ্রিলে নামিবিয়ায় অনুষ্ঠিত আইসিসি বিশ্ব ক্রিকেট লীগ দ্বিতীয় বিভাগ টুর্নামেন্টের জন্য তাকে কানাডার দলে জায়গা দেওয়া হয়েছিল।
২০১৯ সালের জুনে, তিনি ২০১৯ গ্লোবাল টি২০ কানাডা টুর্নামেন্টে ব্র্যাম্পটন ওলভস ফ্র্যাঞ্চাইজি দলের হয়ে খেলতে নির্বাচিত হয়েছিলেন। আগস্ট ২০১৯ এ, তাকে ২০১৮-১৯ আইসিসি টি২০ বিশ্বকাপ আমেরিকাস বাছাইপর্ব টুর্নামেন্টের আঞ্চলিক ফাইনালের জন্য কানাডার দলে নির্বাচিত করা হয়েছিল। ২০১৯ সালের সেপ্টেম্বরে, ২০১৯ মালয়েশিয়া ক্রিকেট বিশ্বকাপ চ্যালেঞ্জ লীগ এ টুর্নামেন্টের জন্য তাকে কানাডার দলীয় স্কোয়াডে রাখা হয়েছিল। অক্টোবরে ২০১৯, সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্ব টুর্নামেন্টের জন্য তাকে কানাডার স্কোয়াডে নির্বাচিত হন। কানাডা টুর্নামেন্টের তাদের প্রথম তিনটি ম্যাচই জয় পায় এবং কুমারকে তিনটি ম্যাচেই ধারাবাহিকভাবে অর্ধশতক স্কোর করায় ম্যাচ সেরা খেলোয়াড় হিসাবে নির্বাচিত করা হয়। টুর্নামেন্টে কানাডার হয়ে তিনি ছয় ম্যাচে ২৪৫ রান নিয়ে সেরা রান সংগ্রহকারী ছিলেন।
শাথা হাসুন
শাথা আমজাদ হাসুন (شذى أمجد الحسون) (জন্ম: ৩ মার্চ ১৯৮১, কাসাব্লাংকা, মরক্কো), অধিক পরিচিত শাথা হাসুন নামে (شذى حسون), হচ্ছেন ইরাকের একজন গায়িকা। তিনি ইরাক ও মরক্কো উভয় দেশের পূর্বসূরি। তিনি প্যান-আরব টেলিভিশনের প্রতিভা প্রদর্শনকারী অনুষ্ঠান স্টার একাডেমী আরব ওয়ার্ল্ড এর চতুর্থ আসরের বিজয়ী হওয়ার পর অধিক খ্যাতি অর্জন করেছেন। তিনি উক্ত প্রতিযোগিতায় জয়ী প্রথম মহিলা ছিলেন। তিনি বর্তমানে মধ্যপ্রাচ্য এবং মাগরেব অঞ্চলগুলোর মধ্যে সবচেয়ে জনপ্রিয় গায়িকা, এবং সেখানে তিনি "মেসোপটেমিয়া কন্যা" হিসাবে অধিক পরিচিত।
প্রারম্ভিক জীবন
হাসুন এর বাবা হচ্ছেন একজন ইরাকি ব্যক্তি, যিনি আল-হিলা এর একজন সুপরিচিত রিপোর্টার, এবং তার মা হচ্ছেন মরক্কোর অধিবাসী, যিনি সাফি র একটি বিদ্যালয়ে ইতিহাস বিষয়ে শিক্ষকতা করেন। বড় হওয়ার সময়, হাসুন তার শৈশবের অধিকাংশ সময় তিনি মরোক্কো এবং ফ্রান্সে কাটিয়েছেন। তিনি কাসাব্লাংকাতে ইংরেজি সাহিত্য এ অধ্যয়ন করেন এবং ট্যানজিয়ার বিশ্ববিদ্যালয় এ পড়াশোনা চালিয়ে যান, যেখানে তিনি হোটেল অ্যান্ড ট্যুরিজম ম্যানেজমেন্ট এর প্রোগ্রামে অংশ নেন। তারপর তিনি ফ্রান্সে তার গবেষণা অব্যাহত রাখেন, যেখানে তিনি তার মাস্টার ডিগ্রী অর্জন করেন।
হাসুন অনেক ভাষায় গান করার ক্ষমতা রাখেন। তাদের মধ্যে আরবি, ইংরেজি, ফরাসি, স্প্যানিশ, ইতালীয় ভাষা এবং জার্মান ভাষা অন্যতম।
তার পরিবার, যেখানে তার বাবা এবং তার একমাত্র ভাই রয়েছে, একসাথে মরক্কোতে থাকেন এবং তিনি বর্তমানে দুবাইতে রয়েছেন।
ক্যারিয়ার
২০০৭ সালে হাসুন স্টার একাডেমী প্রতিযোগিতার চতুর্থ আসর জেতেন, এবং তিনি প্রথম মহিলা হিসেবে এই কীর্তি অর্জন করেন। লেবানন এর গায়ক ফোরাউজ গান "বাগদাদ" এর মাধ্যমে তিনি ৫৪.৮% ভোট অর্জন করেছিলেন, যেটি তাকে ফাইনাল পর্যন্ত পৌঁছাতে সাহায্য করেছিল। চারজন চূড়ান্ত প্রতিদ্বন্দ্বীর সাথে হাসুন ৪০ শতাংশ ভোট পেয়ে প্রতিদ্বন্দ্বিতা করেন।
প্রতিযোগিতায় বিজয়ী হওয়ার পর, হাসুন তার প্রথম একক "রওহ" প্রকাশ করেন, যা লেবানন এর গীতিকার নিকোলা সাডা নিখলা কর্তৃক লিখিত এবং পরিচালিত ছিল। এটি রোটানার "পেপসি শীর্ষ ২০" চার্টে এক নম্বর স্থানে অভিষেক কর, কয়েক সপ্তাহ পর গানটি তালিকার নিচে চলে আসে। অতঃপর এটি দুই সপ্তাহের জন্য উক্ত স্থানে থাকার পর পুনরায় গানটি এক নম্বর এ উঠে। দ্বিতীয় গান, "অাসমাল্লা অাসমাল্লা" বা "ইবিন ব্লাদি" যেটি ইরাকি কবি, করিম আল ইরাকি কর্তৃক লিখিত, গানটি তিনি ইরাকি জনগণ এবং ইরাক জাতীয় ফুটবল দল এর জন্য উৎসর্গ করে গেয়েছেন, যারা ২০০৭ সালে এশিয়া কাপ জয়লাভ করেছে। "ওশাক" ছিল লেবাননের গায়ক মারওয়ান খৌরী দ্বারা লিখিত এবং রচিত। হাসুন বেশ কিছু ঐতিহ্যগত ইরাকি গান পুনরুজ্জীবিত করেছিলেন; "এল্লেলা এলোওয়া" এবং "আলেক আস'আল" ইয়েলহাম আল-মাদফাইয় সাথে মিলে যুগ্ম শিল্পী হিসেবে গানগুলো গেয়েছেন। তিনি একটি ইরাকি গান, "মজা'এলনি" প্রকাশ করেন, যেটি অমর আলমেরহন এর দ্বারা লেখা ছিল এবং মোহাম্মাদ মেজেস দ্বারা রচনা করা হয়েছিল এবং "লো আলফ মারা" যেটি অ-লেবাননী শিল্পীদের জন্য মাহমুদ বারাকাত তার প্রথম গান হিসেবে নির্মিত করেছেন। এছাড়াও হাসুন ইরাকি লেখক করিম আল ইরামি এর সাথে কাজ করেছেন, যিনি তার সাথে মিলে বেশ কয়েকটি ইরাকি গান প্রকাশ করেছেন। এছাড়াও হাসুন সালাহ আল-শারনবি, রামি আয়াচ, আসি ল হেলানি, আবাদি আলজাওয়াহের এবং জর্জ ওয়াসুফ এর মতো শিল্পীদের সাথে কাজ করেছেন।
১৩নং ওয়ার্ড, বরিশাল সিটি কর্পোরেশন
১৩নং ওয়ার্ড বাংলাদেশের বরিশাল সিটি কর্পোরেশনের আওতাধীন একটি ওয়ার্ড।
জনসংখ্যা
২০১১ সালের আদমশুমারি অনুযায়ী ১৩নং ওয়ার্ডের জনসংখ্যা ৯,৭০০ জন। এর মধ্যে পুরুষ ৪,৯৪৬ জন এবং মহিলা ৪,৭৫৪ জন। মোট পরিবার ২,১১৫টি।
প্রশাসনিক কাঠামো
বরিশাল সিটি কর্পোরেশনের আওতাধীন ১৩নং ওয়ার্ডের প্রশাসনিক কার্যক্রম কোতোয়ালী মডেল থানার আওতাধীন এবং এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।
শিক্ষা
২০১১ সালের আদমশুমারি অনুযায়ী ১৩নং ওয়ার্ডের সাক্ষরতার হার ৮৩.৪%।
লামা সদর ইউনিয়ন
লামা সদর বাংলাদেশের বান্দরবান জেলার অন্তর্গত লামা উপজেলার একটি ইউনিয়ন।
আয়তন
লামা সদর ইউনিয়নের আয়তন ১৮,৫৬০ একর (৭৫.১১ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী লামা সদর ইউনিয়নের মোট জনসংখ্যা ৮,৪৯১ জন। এর মধ্যে পুরুষ ৪,২৫৫ জন এবং মহিলা ৪,২৩৬ জন। মোট পরিবার ১,৭১১টি।
অবস্থান ও সীমানা
লামা উপজেলার মধ্য-পূর্বাংশে লামা সদর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের উত্তরে গজালিয়া ইউনিয়ন, পূর্বে থানচি উপজেলার বলিপাড়া ইউনিয়ন, দক্ষিণে রূপসীপাড়া ইউনিয়ন এবং পশ্চিমে লামা পৌরসভা ও কক্সবাজার জেলার চকরিয়া উপজেলার বমু বিলছড়ি ইউনিয়ন অবস্থিত।
প্রশাসনিক কাঠামো
মৌজাভিত্তিক এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী লামা সদর ইউনিয়নের সাক্ষরতার হার ২৮.৫%। এ ইউনিয়নে ৫টি প্রাথমিক বিদ্যালয় রয়েছে।
যোগাযোগ ব্যবস্থা
লামা সদর ইউনিয়নে যোগাযোগের প্রধান সড়ক হল লামা-বান্দরবান সড়ক। প্রধান যোগাযোগ মাধ্যম জীপগাড়ি।
খাল ও নদী
লামা সদর ইউনিয়নের পশ্চিম সীমান্ত দিয়ে বয়ে চলেছে মাতামুহুরী নদী।
হাট-বাজার
লামা সদর ইউনিয়নের প্রধান ২টি হাট-বাজার হল মেরাখোলা হাট এবং মিশনপাড়া হাট।
কুরজ ইবনে জাবির আল-ফিহরির অভিযান
কুরজ ইবনে জাবির আল-ফিহরি এর অভিযান ৬২৮ খ্রিস্টাব্দের ফেব্রুয়ারি মাসে (ইসলামি বর্ষপঞ্জির ৬ষ্ঠ হিজরির ১০ম মাসে) সংঘটিত হয়। আট ডাকাতকে লক্ষ্য করে হামলা চালানো হয়, যারা একজন মুসলিমকে হত্যা করে। মুসলমানরা ডাকাতদের ধরে ক্রুশবিদ্ধ করে (ইসলামী সূত্র অনুসারে)। এই ঘটনার প্রেক্ষিতে, যারা পৃথিবীতে ফাসাদ ছড়ায় তাদের শাস্তি সম্পর্কে কুরআনের সূরা আল-মায়িদাহ (৫:৩৩) আয়াত নাজিল হয়।
পটভূমি এবং আক্রমণ
বেদুইন গোত্রের বনু উরায়নার আটজন সদস্য মুহাম্মদের কাছে এসে ইসলাম গ্রহণ করেন। তারপর তারা মদীনায় থেকে গেল। কিন্তু তারা দেখতে পেল যে, সেখানকার আবহাওয়া তাদের জন্য মানানসই নয়, তাই তাদের কাছাকাছি চারণভূমিতে তাদের তাঁবু স্থাপন করতে বলা হয় এবং তাদের পান করার জন্য পানি দেওয়া হয়। পরবর্তীতে তারা মুহাম্মদের রাখাল ইয়াসার (মুক্তকৃত ক্রীতদাস) কে আক্রমণ করে এবং তাকে হত্যা করে তার চোখ বের করে নেয় এবং তারপর তার উটগুলোকে তাড়িয়ে দেয়। কিছু বর্ণনা দাবি করে যে, এ ঘটনায় একাধিক ব্যক্তি নিহত হয়।
এই খবর মুহাম্মদের কাছে পৌঁছালে তিনি কুরজ ইবনে জাবির আল-ফিহরির নেতৃত্বে বিশ জন মুসলমানের একটি দলকে ঐ স্থানে পাঠান। তারা অভিযুক্তদের ফিরিয়ে এনে মুহাম্মদের কাছে হস্তান্তর করে। মুহাম্মদ তাদের হাত-পা কেটে ফেলেন এবং তাদের আচরণের প্রতিদান হিসাবে তাদের চোখ গরম লোহা দিয়ে বের করে দেন এবং তারপর তাদের মৃত্যু পর্যন্ত পাথরের মাটিতে ফেলে দেওয়া হয়।
মুসলিম পণ্ডিত মুহাম্মদ ইবনে আবি বকরের মতে, আটজনকে ইসলামের "সমতার আইন অনুসারে" হত্যা করা হয়।
এই ঘটনায়, আল্লাহর বিরুদ্ধে যুদ্ধ এবং চুরির শাস্তি সম্পর্কিত আয়াত নাজিল হয় (5:33-5:39)।
সমালোচনা
অমুসলিম ইতিহাসবিদ স্যার উইলিয়াম মুইর এই ঘটনার সমালোচনা করেন এবং একে "আটটি ডাকাতের বর্বর মৃত্যুদন্ড" বলে উল্লেখ করেন।
ইসলামের প্রাথমিক উৎস
এই ঘটনায়, আল্লাহর বিরুদ্ধে যুদ্ধ এবং চুরির শাস্তি সম্পর্কিত আয়াত নাজিল হয় (5:33-5:39)। এটি নিম্নরূপ: যারা আল্লাহ ও তাঁর রাসূলের বিরুদ্ধে যুদ্ধে লিপ্ত হয় এবং ভূমিতে বিপর্যয় সৃষ্টির জন্য অনৈতিক সংগ্রাম করে তাদের শাস্তি হল: মৃত্যুদন্ড বা ক্রুশবিদ্ধ করা বা বিপরীত দিক থেকে হাত-পা কেটে ফেলা বা দেশ থেকে নির্বাসিত করা: দুনিয়াতে তাদের জন্য লাঞ্ছনা এবং পরকালে তাদের জন্য রয়েছে কঠিন শাস্তি। বিখ্যাত মুসলিম পণ্ডিত ও কুরআনের ভাষ্যকার ইবনে কাসির তার তাফসীরে দেওয়া ভাষ্যটি নিম্নরূপ: (যারা আল্লাহ ও তাঁর রাসূলের বিরুদ্ধে যুদ্ধ করে এবং দেশে বিপর্যয়ের সৃষ্টি করে, তাদের শাস্তি শুধু এই যে, তাদেরকে হত্যা করা হবে বা ক্রুশবিদ্ধ করা হবে বা তাদের হাত পা বিপরীত দিক থেকে কেটে ফেলা হবে অথবা দেশ থেকে নির্বাসিত করা হবে।) এখানে উল্লিখিত 'মজুরি যুদ্ধ' এর অর্থ, বিরোধিতা এবং বিরোধীতা করা এবং এতে অবিশ্বাস করা, রাস্তা অবরোধ করা এবং ন্যায্য পথে ভীতি ছড়ানোও অন্তর্ভুক্ত। দেশে ফাসাদ বলতে বিভিন্ন ধরনের মন্দ কাজকে বোঝায়। ইবনে জারীর লিপিবদ্ধ করেছেন যে, ইকরিমা এবং আল-হাসান আল-বসরী নিম্নোক্ত আয়াতটি বলেন:
(আল্লাহ ক্ষমাশীল, পরম করুণাময়) মুশরিকদের সম্পর্কে অবতীর্ণ হয়। অতএব, আয়াতে নির্দেশ দেওয়া হয় যে, তাদের মধ্যে যে কেউ যদি তাদের ধরার আগে তওবা করে, তাহলে তাদের শাস্তি দেওয়ার অধিকার আপনার নেই। যদি কেউ হত্যা করে, দেশে বিপর্যয়ের সৃষ্টি করে বা আল্লাহ ও তার রাসূলের বিরুদ্ধে যুদ্ধ করে এবং তারপর মুসলমানরা তাকে ধরার আগে কাফেরদের সাথে যোগ দেয়, তাহলে এই আয়াত সেই মুসলমানকে শাস্তি থেকে রক্ষা করে না। তিনি যে অপরাধ করেছেন তার জন্য তিনি তখনও শাস্তির জন্য দায়ী থাকবেন।আবু দাউদ এবং আন-নাসায়ী লিপিবদ্ধ করেন যে, ইকরিমা বলেন যে, ইবনে আব্বাস নিম্নোক্ত আয়াতটি বলেন:
(যারা আল্লাহ ও তাঁর রাসূলের বিরুদ্ধে যুদ্ধ করে এবং দেশে ফাসাদ সৃষ্টি করে তাদের প্রতিদান. . . ) "মুশরিকদের সম্পর্কে অবতীর্ণ হয়েছে।। তাদের মধ্যে যারা গ্রেপ্তার হওয়ার আগে তওবা করে, তারা তখনও তাদের অপরাধের কারনে শাস্তির জন্য দায়ী থাকবে।সঠিক মতামত হলো, এই আয়াতটি সাধারণ অর্থে এবং এতে মূর্তিপূজক এবং অন্য সকলকে অন্তর্ভুক্ত করা হয়েছে যারা আয়াতে উল্লেখিত অপরাধের প্রকারভেদ করে।
[তাফসির ইবনে কাসীর, সূরা মায়েদাহ ৫:৩৯, "যারা দেশে ফাসাদ সৃষ্টি করে তাদের শাস্তি"]
রামজী ইউসুফ
আব্দুল বাসিত মোহাম্মাদ আব্দুল কারিম বা রামজি আহমেদ ইউসুফ হলেন একজন মার্কিন ও ইসরায়েল বিদ্বেষী পাকিস্তানি সাজাপ্রাপ্ত আসামি, যিনি ১৯৯৩ সালে নিউইয়র্ক অবস্থিত ওয়ার্ল্ড ট্রেড সেন্টারে বোমা হামলা এবং ফিলিপাইন এয়ারলাইন্সের একটি বিমানে বোমা হামলার অন্যতম প্রধান অপরাধী ছিলেন। ১৯৯৫ সালে পাকিস্তানের ইসলামাবাদের একটি গেস্ট হাউসে পুতুলে বোমা রাখার চেষ্টা করার সময় পাকিস্তানি গোয়েন্দা সংস্থা ও মার্কিন গোয়েন্দা সংস্থা কর্তৃক তিনি গ্রেপ্তার হন এবং   পরবর্তীতে তাকে মার্কিন যুক্তরাষ্ট্রের হাতে তুলে দেওয়া হয়।
নিউইয়র্কের একটি কোর্টে হামলার অপর দুই আসামীসহ তার বিচার করা হয়েছিল এবং বোজিঙ্কা চক্রান্তে পরিকল্পনা করার জন্য দোষী সাব্যস্ত করা হয়েছিল। ১৯৯৩ সালের ওয়ার্ল্ড ট্রেড সেন্টার বোমা হামলা এবং বোজিঙ্কা চক্রান্তে অংশ নেওয়ার কারণে তিনি দুটি যাবজ্জীবন সাজা এবং ২৪০ বছরের সাজা পেয়েছিলেন। বর্তমান রামজি ইউসুফ কলোরাডোর ফ্লোরেন্সের কাছে অবস্থিত সুপারম্যাক্স কারাগারে যাবজ্জীবন কারাদণ্ড ভোগ করছেন।
প্রাথমিক জীবন
রামজী ইউসুফ নামটি একটি উপনাম। তার আসল নাম আবদুল বাসিত মাহমুদ আবদুল করিম। তিনি ইরাক, কুয়েত বা সংযুক্ত আরব আমিরাতে জন্মগ্রহণ করেছিলেন এবং তার বাবা-মা উভয়ই পাকিস্তানি। তার পিতা মোহাম্মদ আব্দুল করিম পাকিস্তানের বেলুচিস্তানের অধিবাসী এবং তার মা আল কায়েদার নেতা খালিদ শেখ মোহাম্মদের বোন বলে মনে করা হয়।
১৯৮০- এর দশকের মাঝামাঝি সময়ে তার পরিবার মধ্যপ্রাচ্য থেকে পাকিস্তানে ফিরে এলে ইউসুফকে শিক্ষার জন্য যুক্তরাজ্যে পাঠানো হয়। ১৯৮৬ সালে তিনি ওয়েলসের সোয়ানসি ইনস্টিটিউটে ভর্তি হন। সেখানে তিনি বৈদ্যুতিক প্রকৌশলে চার বছর অধ্যয়ন করার পরে স্নাতক হন। তিনি নিজের ইংরেজি উন্নত করার জন্য অক্সফোর্ড কলেজ অফ ফার্দারে অধ্যয়ন করেছিলেন। ইউসুফ পড়াশোনা শেষ করে যুক্তরাজ্য ছেড়ে পাকিস্তানে ফিরে আসেন। ১৯৯২ সালে মার্কিন যুক্তরাষ্ট্রে যাওয়ার আগে তিনি পেশোয়ারের একটি একটি জিহাদি গোষ্ঠীর প্রশিক্ষণ শিবিরে বোমা তৈরি শেখা শুরু করেন।
১৯৯৩ সালে ওয়ার্ল্ড ট্রেড সেন্টার বোমা হামলা
বোমা হামলার পর রামজি ইউসুফ নিজের উদ্দেশ্য প্রকাশ করে নিউ ইয়র্ক টাইমসকে একটি চিঠি পাঠিয়েছিলেন: আমরা মুক্তিবাহিনীর পঞ্চম ব্যাটালিয়ন।উল্লেখিত ভবনে বিস্ফোরণের জন্য আমরা নিজেদের দায় ঘোষণা করছি।সন্ত্রাসবাদী রাষ্ট্র ইজরাইল এবং এই অঞ্চলের বাকি স্বৈরশাসক দেশগুলিতে মার্কিন রাজনৈতিক, অর্থনৈতিক এবং সামরিক সহায়তার প্রতিক্রিয়া হিসাবে এই হামলা করা হয়েছে।
আমাদের দাবি পূরণ না হলে আমাদের সমস্ত কার্যকরী সেনাবাহিনী মার্কিন যুক্তরাষ্ট্রের অভ্যন্তরে ও বাইরে সামরিক এবং বেসামরিক লক্ষ্যবস্তুর বিরুদ্ধে আমাদের মিশনগুলি চালিয়ে যাবে। আপনার নিজস্ব তথ্যের জন্য বলছি যে, আমাদের সেনাবাহিনী এগিয়ে যাওয়ার জন্য প্রস্তুত এবং এতে শতাধিক আত্মঘাতী সৈন্য রয়েছে। ইসরায়েল যে সন্ত্রাসবাদ অনুশীলন করে (যা আমেরিকা সমর্থিত) তারও একই রকম পরিস্থিতির মুখোমুখি হতে হবে। কিছু দেশ তাদের নিজেদের জনগণের বিরুদ্ধে যে স্বৈরাচার ও সন্ত্রাসবাদ (আমেরিকা সমর্থিত) চালায় তাদেরও এমন হামলার মুখোমুখি হতে হবে।
মার্কিন জনগণকে অবশ্যই জানতে হবে যে, তাদের যে সকল বেসামরিক নাগরিক নিহত হয়েছে,তারা সে সকল মানুষের চেয়ে কোনো অংশে উত্তম নয়,যারা মার্কিন অস্ত্র ও সমর্থনে নিহত হচ্ছে।
আমেরিকীয় জনগণ তাদের সরকারের ক্রিয়াকলাপের জন্য দায়ী এবং তাদের সরকার অন্যান্য লোকদের বিরুদ্ধে যে সমস্ত অপরাধ করছে সে সম্পর্কে তাদের অবশ্যই প্রশ্ন তুলতে হবে। না হলে তারা (মার্কিন জনগণ) আমাদের ক্রিয়াকলাপগুলির লক্ষ্য হবে, যা তাদের ধ্বংস করতে পারে।
মার্কিন যুক্তরাষ্ট্রে আগমন
১৯৯২ সালের ১ সেপ্টেম্বর ইউসুফ একটি বিতর্কিত ইরাকি পাসপোর্ট নিয়ে মার্কিন যুক্তরাষ্ট্রে প্রবেশ করেন। তার সঙ্গী আহমেদ আজাজ একাধিক অভিবাসন নথি বহন করেছিল, যার মধ্যে একটি জাল সুয়েডীয় পাসপোর্ট ছিল। ইউসুফের প্রবেশের সুবিধার্থে একটি স্মোকস্ক্রিন প্রদান করা হয়। আজজকে তখন ঘটনাস্থলেই গ্রেফতার করা হয় এবং অভিবাসন কর্মকর্তারা তার লাগেজে বোমার ম্যানুয়াল, আত্মঘাতী গাড়ি বোমারুদের ভিডিও টেপ এবং একটি প্রতারণার শীট খুঁজে পান। সেই ঘটনায় ইউসুফকে ৭২ ঘন্টা ধরে আটকে রাখা হয়েছিল এবং বারবার জিজ্ঞাসাবাদ করা হয়েছিল, কিন্তু সে কিছু স্বীকার করেনি। তারপর রাজনৈতিক আশ্রয়ের আবেদনকারী ইউসুফকে ১৯৯২ সালের নভেম্বরে শুনানির তারিখ দেওয়া হয়েছিল। তিনি জার্সি সিটি পুলিশকে বলেন যে, তিনি আব্দুল বাসিত মাহমুদ আব্দুল করিম এবং কুয়েতে জন্মগ্রহণকারী একজন পাকিস্তানি নাগরিক। তিনি নিজের পাসপোর্ট হারিয়ে ফেলেছেন। তারপর ১৯৯২ সালের ডিসেম্বর নিউইয়র্কে অবস্থিত পাকিস্তানি কনস্যুলেট আব্দুল বাসিত মাহমুদ আব্দুল করিমকে একটি অস্থায়ী পাসপোর্ট জারি করে।
ইউসুফ নিউইয়র্ক এবং নিউ জার্সিতে কিছুদিন ঘুরে বেড়ান। সেই সময়ে সে সেলফোনের মাধ্যমে আবদুর রহমান নামে একজনকে কল করেন।৩ ডিসেম্বর থেকে ২৭ ডিসেম্বরের মধ্যে তিনি পাকিস্তানের বেলুচিস্তানে কয়েকটি গুরুত্বপূর্ণ নম্বরে কল করেন। আজাজ সেই ম্যানুয়াল ও টেপগুলি পুনরুদ্ধার করতে পারেনি। যা ফেডারেল ব্যুরো অফ ইনভেস্টিগেশনের (এফবিআই) নিউ ইয়র্ক অফিসে রয়ে গিয়েছিল এবং বিচারক রীনা রাগি ১৯৯২ সালের ডিসেম্বরে তা প্রকাশ করার আদেশ দেন।
বিস্ফোরণ এবং পরবর্তী ঘটনা
ইউসুফ একটি রাইডার ভ্যান ভাড়া নেন এবং ১৯৯৩ সালের ফেব্রুয়ারীতে সেটিতে শক্তিশালী বিস্ফোরক বোঝাই করেন। তিনি ভ্যানের পিছনে চারটি কার্ডবোর্ডের বক্স লোড করেন। প্রতিটি বক্সে কাগজের ব্যাগ, সংবাদপত্র, ইউরিয়া এবং নাইট্রিক অ্যাসিডের মিশ্রণ ছিল এবং এসবের পাশে তিনি সংকুচিত হাইড্রোজেনের তিনটি লাল ধাতব সিলিন্ডার রাখেন। ভ্যানের মাঝখানে নাইট্রোগ্লিসারিনের চারটি বড় পাত্র লোড করা হয়েছিল, যার প্রতিটিতে অ্যাটলাস রকমাস্টার ব্লাস্টিং ক্যাপ সংযুক্ত ছিল। ভ্যানটি ওয়ার্ল্ড ট্রেড সেন্টারের গ্যারেজে চালিয়ে নেওয়া হয়েছিল এবং সেখানেই এটি বিস্ফোরিত হয়। এরপর পাকিস্তানি পাসপোর্ট ব্যবহার করে কয়েক ঘন্টা পরে ইউসুফ মার্কিন যুক্তরাষ্ট্র থেকে পালিয়ে যান। ধারণা করা হয় যে, তিনি প্রথম ইরাক এবং পরে সেখান থেকে পাকিস্তানে পালিয়ে যান। বোমা হামলার ফলস্বরূপ এফবিআই ইউসুফকে ১৯৯৩ সালের ২১ এপ্রিল দশটি মোস্ট ওয়ান্টেড পলাতক তালিকায় ৪৩৬তম ব্যক্তি হিসাবে যুক্ত করে।
১৯৯৩ সালে বেনজির ভুট্টো হত্যা প্রচেষ্টা
১৯৯৩ সালের ফেব্রুয়ারিতে পাকিস্তানে ফিরে আসার পর ইউসুফ আত্মগোপন করেন। সে বছর গ্রীষ্মে তিনি পাকিস্তানের তৎকালীন প্রধানমন্ত্রী বেনজির ভুট্টোকে হত্যার করার একটি চুক্তি নিয়েছিলেন, যা সিপাহ-ই-সাহাবার সদস্যদের মাধ্যমে করানো হয়েছিল। ভুট্টোর বাসভবনের বাইরে ইউসুফ এবং আবদুল হাকিম মুরাদকে পুলিশ বাধা দিলে তার চক্রান্ত ব্যর্থ হয়। ইউসুফ বোমা বিস্ফোরণ বন্ধ করার সিদ্ধান্ত নেন এবং ডিভাইসটি পুনরুদ্ধারের চেষ্টা করার সময় এটি বিস্ফোরিত হয়। তদন্তের সময় তিনি পালিয়ে আত্মগোপনে চলে যান।
বোজিঙ্কা চক্রান্ত
ইরানের একটি শিয়া মাজারে বোমা হামলার পর ইউসুফ শীঘ্রই বোজিঙ্কা চক্রান্তের পরিকল্পনা শুরু করেন। এতে পোপ জন পল দ্বিতীয়কে হত্যা করার পরিকল্পনা অন্তর্ভুক্ত ছিল এবং এর জন্য তিনি ফিলিপাইন সফর করেন। তিনি ব্যাংকক থেকে ইউনাইটেড এয়ারলাইন্স এবং ডেল্টা এয়ার লাইনসের বেশ কয়েকটি ফ্লাইটে বোমা বিস্ফোরণের পরিকল্পনা করেন। এই চক্রান্তে তিনি নিজের মামা খালিদ শেখ মোহাম্মদের সাথে কাজ করেছিলেন বলে অভিযোগ করা হয়।
১৯৯৪ সালে ফিলিপাইন এয়ারলাইন্সের বিমানে বোমা হামলা
১৯৯৪ সালের ১১ ডিসেম্বর ইউসুফ ম্যানিলা থেকে জাপানের টোকিও গামী ফিলিপাইন এয়ারলাইন্সের ফ্লাইট ৪৩৪-তে চড়ে হামলার পরিকল্পনা করতে থাকেন। ফ্লাইটে তার পরিচয় ছিল আরমাল্ডো ফোরলানি নামে একজন ইতালীয় ব্যক্তি হিসেবে। তিনি নিপুণ জালিয়াতি করে সেই পরিচয়ে নিজের জন্য একটি জাল ইতালীয় পাসপোর্ট তৈরি করতে সক্ষম হন। ফ্লাইটের একজন ক্রু পরে তদন্তকারীদের বলেছিলেন যে, ইউসুফ বিমানে সংক্ষিপ্ত সময়ে বেশ কয়েকবার আসন পরিবর্তন করেছিলেন।
ইউসুফ শৌচাগারে একটি বোমা প্রস্তুত করে এবং চার ঘন্টা পরে বিস্ফোরণের টাইমার সেট করে ফিউজলেজের ডানদিকে K26 সিটের নিচে লাইফ ভেস্টের থলিতে রাখেন। তখন ফ্লাইট অ্যাটেনডেন্ট মারিয়া ডেলাক্রুজ লক্ষ্য করেন যে, ইউসুফ ম্যানিলা থেকে সেবু বিমান চলাকালীন সিট বদলাতে থাকেন, কিন্তু সেবুতে যুক্ত হওয়া নতুন কেবিন ক্রুকে তার আচরণ সম্পর্কে তিনি সতর্ক করেননি। ইউসুফ এবং অন্যান্য ২৫ জন যাত্রী সেবুতে বিমান থেকে নেমে যান। তখম বিমানটিতে ২৫৬ জন যাত্রী এবং একজন নতুন কেবিন ক্রু টোকিওতে ভ্রমণের জন্য প্রস্তুত হচ্ছিলেন। বিমানবন্দরে জ্যামের কারণে সেবু থেকে বিমানটি ছাড়তে ৩৮ মিনিট বিলম্ব হয়। সাড়ে ৮টার মধ্যে যাত্রীরা সবাই উঠেছিলেন এবং প্রায় এর দুই ঘণ্টা আগে বোমাটি বসানো হয়েছিল। ৮ টা বেজে ৩৮ মিনিটে PAL 434  টেকঅফের জন্য প্রস্তুত হয়।
পুলিশের আবিষ্কার
ইউসুফ তারপর ম্যানিলায় ফিরে এসে কমপক্ষে এক ডজন বোমা প্রস্তুত করতে শুরু করেন। কিন্তু তার পরিকল্পিত আক্রমণের কয়েক সপ্তাহ আগে তার ম্যানিলার অ্যাপার্টমেন্টে আগুন ধরে যা। ফলে তিনি সবকিছু ফেলে ঘর থেকে পালিয়ে যেতে বাধ্য হন। হঠাৎ আগুন লেগে যাওয়া অ্যাপার্টমেন্টের কর্মীদের সন্দেহজনক করে তোলে এবং শীঘ্রই আইডা ফারিসকালের নেতৃত্বে একদল পুলিশ অ্যাপার্টমেন্টে অভিযান চালিয়ে চক্রান্ত উন্মোচন করে। ম্যানিলার অন্য একটি অ্যাপার্টমেন্টে পুলিশের অভিযানে সংশ্লিষ্ট প্রমাণ পাওয়া যায় যে, আবদুল মুরাদ, খালিদ শেখ মোহাম্মদ এবং ইউসুফ সিআইএ সদর দফতরে একটি বিমান দিয়ে হামলার পরিকল্পনা করেছিলেন। তথ্যটি ফেডারেল এভিয়েশন অ্যাডমিনিস্ট্রেশনের কাছে পাঠানো হয়েছিল এবং তারা বিমান সংস্থাগুলিকে সতর্ক করেছিল।
১৯৯৫ সালে ইউএস এয়ারলাইনে বোমা হামলার চেষ্টা
আন্তর্জাতিক অভিযান সত্ত্বেও ইউসুফ ম্যানিলা থেকে পাকিস্তানে পালিয়ে যান।এরপর তিনি পাকিস্তান থেকে থাইল্যান্ডে যান এবং সেখানে একজন দক্ষিণ আফ্রিকীয় সহযোগী ইস্তাইক পার্কারের সাথে দেখা করেন। ইউসুফ পার্কারকে বোমা ভর্তি দুটি স্যুটকেস পৃথক দুটি বিমানে রাখতে বলেন; একটি ডেল্টা এয়ার লাইন্সের ফ্লাইটে, অপরটি ইউনাইটেড এয়ারলাইন্সের ফ্লাইটে। বোমা দুটি নিয়ে পার্কার বিমানবন্দরে দিনের বেশির ভাগ সময় কাটিয়েছিল, কিন্তু স্যুটকেস নিয়ে এয়ারলাইন্সের কাছে যেতে খুব ভয় পেয়েছিল বলে জানা যায়। অবশেষে পার্কার ইউসুফের হোটেলে ফিরে আসে এবং মিথ্যা বলে যে, এয়ারলাইন কার্গো সেকশনের কর্মীরা পাসপোর্ট এবং আঙ্গুলের ছাপ চেয়েছিল, তাই সে তা করতে পারেনি। এভাবে পরিকল্পনাটি নিয়ে এগিয়ে যাওয়া খুব ঝুঁকিপূর্ণ হয়ে যায়।
তারপর ইউসুফ মার্কিন যুক্তরাষ্ট্র গামী একটি বিমানে বোমাটি পাততে কাতারে তার একজন বন্ধুকে ফোন করেন। তিনি তাকে স্যুটকেসগুলি লন্ডনে নিয়ে যেতে বলেন এবং পরিকল্পনা ছিল যে, বোমাটি মাঝপথে বিস্ফোরিত হবে। ইউসুফ তার বন্ধুর সাথে স্বাভাবিক ব্যবহার করেন, যাতে সন্দেহ ছাড়া স্যুটকেসগুলি বিমানে লোড করা হয়। সাইমন রিভের বই দ্য নিউ জ্যাক্যালস অনুসারে, এই বন্ধুর নাম প্রকাশ করা হয়নি। তবে তার বাবা একজন প্রবীণ রাজনীতিবিদ ও  কাতার প্রতিষ্ঠার নেতৃস্থানীয় সদস্য বলে জানা যায়।  সে সময় ইউসুফের মামা খালিদ শেখ মোহাম্মদ কাতারের একজন মন্ত্রিসভার কর্মকর্তার অতিথি হিসাবে সেখানে ছিলেন। যাহোক, তখন একটি সমস্যা হয়েছিল, তাই স্যুটকেস বিমানে লোড করা সম্ভব হয়নি। অবশেষে ১৯৯৫ সালের ফেব্রুয়ারিতে ইউসুফ ও পার্কার পাকিস্তানে ফিরে আসেন।
গ্রেফতার, দোষী সাব্যস্ত এবং জেল জীবন
পাকিস্তানে ফিরে এসে ইস্তাইক পার্কার গোয়েন্দা সংস্থার কাছে ইউসুফের অবস্থান প্রকাশ করে দেয়। তার কাছ থেকে পাওয়া তথ্যের ভিত্তিতে ১৯৯৫ সালের ৭ ফেব্রুয়ারি পাকিস্তানের ইন্টার-সার্ভিস ইন্টেলিজেন্স (আইএসআই) এবং মার্কিন গোয়েন্দা সংস্থার বিশেষ এজেন্টরা পাকিস্তানের ইসলামাবাদে সু-কাসা গেস্ট হাউসে অভিযান চালায় এবং পেশোয়ারে যাওয়ার প্রস্তুতিকালে ইউসুফকে আটক করে। ইউসুফকে গ্রেফতার করার লক্ষ্যে তার অবস্থানের তথ্য দেওয়ার  জন্য পুরষ্কার ফর জাস্টিস প্রোগ্রামের অধীনে পার্কারকে $2 মিলিয়ন দেওয়া হয়ে।  অভিযানের সময় এজেন্টরা ডেল্টা এবং ইউনাইটেড এয়ারলাইন্সের ফ্লাইটের সময়সূচী এবং শিশুদের খেলনাগুলিতে বোমার উপাদান খুঁজে পায়। ইউসুফের আঙ্গুলে রাসায়নিক পোড়া ছিল। ইউসুফকে নিউইয়র্ক সিটির একটি ফেডারেল কারাগারে পাঠানো হয় এবং তার বিচার না হওয়া পর্যন্ত সেখানেই রাখা হয়েছিল।
১৯৯৬ সালের ৫ সেপ্টেম্বর ইউসুফ এবং দুই সহ-ষড়যন্ত্রকারীকে বোজিঙ্কা চক্রান্তে তাদের ভূমিকার জন্য দোষী সাব্যস্ত করা হয় এবং মার্কিন জেলা আদালতের বিচারক কেভিন ডাফি কর্তৃক প্যারোল ছাড়াই যাবজ্জীবন কারাদণ্ডে দণ্ডিত হন । ১৯৯৭ সালের ১২ নভেম্বর ইউসুফকে ১৯৯৩ সালের বোমা হামলার মাস্টারমাইন্ডিংয়ের জন্য দোষী সাব্যস্ত করা হয় এবং ১৯৯৮ সালের ৮ জানুয়ারী বিচারক ডাফি ইউসুফকে ওয়ার্ল্ড ট্রেড সেন্টারে বোমা হামলায় একটি "রাষ্ট্রদ্রোহী ষড়যন্ত্র" করার জন্য দোষী সাব্যস্ত করে ইউসুফকে যাবজ্জীবন কারাদণ্ড দেন। এছাড়াও উভয় বোমা হামলার জন্য ২৪০ বছরের জেলও দেওয়া হয়। তিনি ইউসুফের সম্পূর্ণ সাজা নির্জন কারাগারে পরিবেশন করারও সুপারিশ করেন।
১৯৯৮ সালে বিচারের সময় ইউসুফ বলেছিলেন: "তুমি (আমেরিকা) সরকারকে তাদের নীতি পরিবর্তন করতে বাধ্য করার জন্য যৌথ শাস্তি এবং নিরপরাধ মানুষ হত্যার কথাও বলছ; সরকারকে তার নীতি পরিবর্তন করতে বাধ্য করার জন্য কেউ যখন নিরপরাধ মানুষ বা বেসামরিক মানুষকে হত্যা করবে তখন তুমি একে সন্ত্রাসবাদ বলছ। ঠিক আছে, তুমিই যখন প্রথম এই সন্ত্রাসবাদ আবিষ্কার করেছ।""তুমি সেই প্রথম ব্যক্তি, যিনি নিরপরাধ মানুষকে হত্যা করেছিলে এবং তুমিই প্রথম, যিনি মানবজাতির ইতিহাসে এই ধরনের সন্ত্রাসবাদের পরিচয় দিয়েছিলে, যখন তুমি একটি পারমাণবিক বোমা ফেলেছিলে। যা জাপানে কয়েক হাজার নারী ও শিশুকে হত্যা করেছিল। টোকিওতে আগুন বোমা হামলায় লক্ষাধিক মানুষ, যাদের অধিকাংশই বেসামরিক। তুমি তাদের পুড়িয়ে হত্যা করেছিলে। তুমি তথাকথিত অরেঞ্জ এজেন্টের মতো রাসায়নিক দিয়ে ভিয়েতনামে বেসামরিক মানুষকে হত্যা করেছ। তুমি প্রতিটি যুদ্ধে বেসামরিক এবং নিরপরাধ মানুষকে হত্যা করেছ। সৈন্য নয়, নিরীহ মানুষকে হত্যা করেছ। তুমি এই শতাব্দীতে অন্য যে কোনো দেশের চেয়ে বেশি যুদ্ধে গিয়েছিলে এবং তারপরেও নিরপরাধ মানুষকে হত্যা করার কথা বলার স্নায়ু তোমার আছে।""আর এখন তোমরা নিরীহ মানুষ হত্যার নতুন উপায় উদ্ভাবন করেছ। তোমার তথাকথিত অর্থনৈতিক নিষেধাজ্ঞা রয়েছে, যা শিশু এবং বয়স্ক ব্যক্তিদের ছাড়া অন্য কাউকে হত্যা করে না। ইরাক ছাড়াও তুমি ৩৫ বছরেরও বেশি সময় ধরে কিউবা এবং অন্যান্য দেশের উপর অর্থনৈতিক নিষেধাজ্ঞা জারি করে রেখেছ। ... সরকার তার সারসংক্ষেপ এবং উদ্বোধনী বিবৃতিতে বলে যে, আমি একজন সন্ত্রাসী। হ্যাঁ, আমি একজন সন্ত্রাসী এবং আমি এটা নিয়ে গর্বিত। আমি সন্ত্রাসবাদকে সমর্থন করি, যতক্ষণ এটি মার্কিন যুক্তরাষ্ট্র সরকার ও ইসরায়েলের বিরুদ্ধে।কারণ তুমি সন্ত্রাসীদের চেয়ে বেশি ভয়ংকর। তুমি সেই ব্যক্তি, যে সন্ত্রাসবাদ উদ্ভাবন করেছ এবং এটি প্রতিদিন ব্যবহার করছ। তোমরা মিথ্যাবাদী, কসাই ও ভণ্ড।"ডাফি উত্তর দিয়েছেন:
রামজি ইউসুফ, তুমি নিজেকে ইসলামি জিহাদি দাবি কর। ওয়ার্ল্ড ট্রেড সেন্টারে বোমা দ্বারা নিহত বা ক্ষতিগ্রস্থ সমস্ত ব্যক্তিদের মধ্যে, তুমি এমন একজনের নাম বলতে পারবে না, যিনি তোমার বা তোমার কারণের বিরুদ্ধে ছিল। কিন্তু তুমি পাত্তা দাওনি।
''রামজী ইউসুফ, তুমি ইসলামকে সমুন্নত রাখার উপযুক্ত নও। তোমাদের মাবুদ আল্লাহ নন... তোমরা মৃত্যু ও ধ্বংসের পূজা কর। তুমি যা কর, আল্লাহর জন্য কর না; তুমি এটি শুধুমাত্র নিজের অহংবোধের বাঁকানো অনুভূতিকে সন্তুষ্ট করার জন্য কর। তুমি অন্যদের বিশ্বাস করাতে চাও যে, তুমি একজন সৈনিক। কিন্তু সভ্যতার উপর যে আক্রমণের জন্য তুমি এখানে দোষী সাব্যস্ত হয়েছ, তা ছিল লুকোচুরি আক্রমণ যা সম্পূর্ণ নিরপরাধ মানুষকে হত্যা এবং পঙ্গু করার চেষ্টা করেছিল...।''
তুমি, রামজি ইউসুফ, ইসলামি জিহাদি হওয়ার ভান করে এই দেশে এসেছিলে, কিন্তু তুমি ইসলাম বা মুসলমানদের বিশ্বাসের জন্য সামান্য বা কিছুও পরোয়া করনি। তুমি আল্লাহর ইবাদত করেনি, বরং তুমি নিজেই মন্দ হয়ে গেছ। আমি অবশ্যই বলব যে, মন্দের প্রেরিত হিসাবে তুমি সবচেয়ে কার্যকরী হয়েছ।
ইউসুফকে কলোরাডোর ফ্লোরেন্সে উচ্চ-নিরাপত্তাযুক্ত সুপারম্যাক্স কারাগারে রাখা হয়েছে। ইউসুফ পাকিস্তানে বন্দী হওয়ার সময় যে হাতকড়া পরেছিলেন তা ওয়াশিংটন ডিসির এফবিআই মিউজিয়ামে সংরক্ষিত আছে। তার ফেডারেল প্রিজনার নম্বর হল: ০৩৯১১–০০০।
ওসামা বিন লাদেনের সাথে সম্পর্ক
১৯৯৮ সালে ওসামা বিন লাদেন একটি সাক্ষাৎকারে বলেন যে, তিনি ইউসুফকে চেনেন না। তবে তিনি খালিদ শেখ মোহাম্মদকে চেনেন বলে দাবি করেন, যিনি ১১ সেপ্টেম্বরে মূল পরিকল্পনাকারী  এবং ইউসেফের চাচা ছিলেন। ৯/১১ কমিশনের মতে শেখ মোহাম্মদ জিজ্ঞাসাবাদে বলেছিলেন যে, ইউসুফ আল-কায়েদার সদস্য ছিলেন না এবং ইউসুফ কখনই বিন লাদেনের সাথে দেখা করেননি। কিছু লেখক অবশ্য ইউসুফ এবং বিন লাদেনের মধ্যে একটি শক্তিশালী সংযোগের কথা উল্লেখ করেছেন।
আরো পড়ুন
১১ সেপ্টেম্বরের হামলা
আল কায়েদা আরব উপদ্বীপ শাখা
খালিদ শেখ মোহাম্মদ
ওয়াল্ড ট্রেড সেন্টার
দিলদার
দিলদার (জন্ম: ১৩ জানুয়ারি ১৯৪৫; মৃত্যু: ১৩ জুলাই ২০০৩) ছিলেন একজন বাংলাদেশী চলচ্চিত্র কৌতুক অভিনেতা। তিনি চলচ্চিত্র জগতে প্রবেশ করেন ১৯৭৫ সালে মুক্তিপ্রাপ্ত কেন এমন হয় চলচ্চিত্রে অভিনয়ের মাধ্যমে। তিনি ২০০৩ সালে সেরা কৌতুক অভিনেতা হিসেবে তুমি শুধু আমার  চলচ্চিত্রের জন্যে জাতীয় চলচ্চিত্র পুরস্কার লাভ করেন।
ব্যক্তিগত জীবন
দিলদার চাঁদপুর জেলার সদর উপজেলার শাহতলী গ্রামে জন্মগ্রহণ করেন। তিনি এসএসসি পাস করার পর পড়ালেখা ছেড়ে দেন। দিলদারের স্ত্রীর নাম রোকেয়া বেগম। এই দম্পতির দুই কন্যা সন্তান। বড় মেয়ের নাম মাসুমা আক্তার। পেশায় তিনি দাঁতের ডাক্তার। বিয়ে করেছেন অনেক আগেই। তার ছেলে নর্থসাউথ বিশ্ববিদ্যালয়ে পড়ছে, আর মেয়ে পড়ছে ক্লাস সেভেনে। ছোট মেয়ে জিনিয়া আফরোজ। বিএনপি’র অঙ্গ সংগঠন জিয়া সাংস্কৃতিক সংসদের সভাপতি ছিলেন দিলদার। কিন্তু মারা যাওয়ার পর প্রথম তিন/চার বছর সংগঠনটি দিলদারের মৃতুবার্ষিকী পালন করত।
চলচ্চিত্র তালিকা
right|thumb|দিলদার অভিনীত [[বাংলাদেশ|বাংলাদেশের ইতিহাসের সবচাইতে ব্যবসাসফল সিনেমা বেদের মেয়ে জোসনা সিনেমার পোস্টার (১৯৮৯)]]
অলিম্পিকে হংকং
হংকং প্রথম অলিম্পিক গেমসে অংশগ্রহণ করে ১৯৫২ সালে যখন ব্রিটিশ উপনিবেশ ছিল। এরপর হংকং ১৪টি গ্রীষ্মকালীন ও ৪টি শীতকালীন অলিম্পিক গেমসে প্রতিনিধিত্ব করেছে, একমাত্র ১৯৮০ গেমস বয়কট করা ছাড়া। হংকং শীতকালীন অলিম্পিক গেমসে প্রথম অংশগ্রহণ করেছিল ২০০২ সালে।
হংকংয়ের ক্রীড়াবিদগণ ২টি স্বর্ণ ৩টি রৌপ্য ৪টি ব্রোঞ্জ সহ ৯টি পদক জিতেছে। প্রথম পদক জিতে ১৯৯৬ গেমসে সেইলিং -এ। শীতকালীন গেমসে কোন পদক জিততে পারেনি।
হংকংয়ের জাতীয় অলিম্পিক কমিটি ১৯৫১ সালে গঠিত হয়।
রোথার
রোথার (ইংরেজায়ন হিসাবে ইরাউত্তার, রাউথার, রাভুত্তার, রাভুত্তা, রভুথার) হল ভারতের তামিলনাড়ু ও কেরালা রাজ্যের একটি তামিলভাষী মুসলিম সম্প্রদায়। তারা একটি তামিল উপজাতি যা ধর্ম প্রচারক নাথারশাহ কর্তৃক ইসলামে ধর্মান্তরিত হয়। ধর্মান্তরের পরেও তারা তাদের বর্ণের নাম ধরে রেখেছে। তারা ছিল চোল ও পান্ড্য রাজ্যের অভিজাত অশ্বারোহী। তারা ঐতিহ্যগতভাবে মারাভারদের মত একটি সামরিক গোষ্ঠী ছিল, এবং বহু-জাতিগত তামিল মুসলিম সম্প্রদায়ের একটি বড় অংশ গঠন করে। ষোড়শ থেকে অষ্টাদশ শতাব্দী পর্যন্ত রাভুত্তারদের তামিল বহুবিবাহ, জমিদার এবং সর্দার হিসাবেও পাওয়া গেছে। আধুনিক যুগে তারা সফল উদ্যোক্তা, ব্যবসায়ী, পেশাজীবী ও জমিদার। আরেকটি তত্ত্ব থেকে জানা যায় যে, তারা তুর্কি জাতির বংশধর যারা চোল সাম্রাজ্যের সময় এসেছিলেন।
ব্যুৎপত্তি
তামিল ভাষায় রাভুত্তার নামটির অর্থ রাজা, অশ্বারোহী যোদ্ধা (বা রাভুত্তা, রাভুথার, ওথার, রাউথার) 'রাজপুত্র', 'সম্ভ্রান্ত' বা 'ঘোড়সওয়ার' অর্থে এসেছে (রাজপুত্র)। ডি.সি. সরকার উল্লেখ করেছেন যে, রাভুত্তা বা রাহুত্তা উপাধি হিসাবে একটি 'অধস্তন শাসক'-কে বোঝায়। কিছু পণ্ডিত দাবি করেন যে, নামটি উত্তর ভারতের মুসলিম রাজপুতদের মধ্যে প্রচলিত একটি নাম রাঠোর থেকে এসেছে। ঐতিহাসিকভাবে, তারা ঐতিহ্যগতভাবে শাসক ও সামরিক লোক হিসাবে অবস্থানে থাকা গোষ্ঠীর অংশ। রাভুতা মানে একজন উচ্চ পদবী রাজা, সাম্রাজ্যবাদী শাসক প্রধান।
রাহুত বা রাউত মানে যোদ্ধা, রায়া অর্থ অধিনায়ক রাভুতারায়ণ বা রাভুত্তাকর্তন মানে অশ্বারোহী বাহিনীর উচ্চ সামরিক প্রধান।
জনসংখ্যা
রোথাররা সমগ্র তামিলনাড়ু ও কেরালায় রয়েছে। তাদের মাতৃভাষা তামিলনাড়ুতে তামিল ও কেরালায় মালায়লাম। তাদের অনেকেই পারসো-আরবি লিপির সাথে পরিচিত। তারা ইসলামের নীতি অনুসরণ করে এবং আরবিতে কুরআন ও অন্যান্য ধর্মীয় গ্রন্থ পড়ে।
সৌদি আরবে নারীবাদ
সৌদি আরবে নারীবাদ প্রাচীন, প্রাক-রোমান নবাতীয় রাজ্যে ফিরে এসেছে, যেখানে মহিলারা স্বাধীন আইনগত ব্যক্তি ছিলেন । সৌদি আরবে একবিংশ শতাব্দীর নারীবাদী আন্দোলনের মধ্যে রয়েছে নারীদের গাড়ি চালানোর আন্দোলন  এবং পুরুষ-অভিভাবকবিরোধী অভিযান ।  মাদাভী আল-রশিদ ২০১৯ সালে যুক্তি দিয়েছিলেন যে সৌদি নারীবাদী আন্দোলন ছিলো সৌদি আরবে "সবচেয়ে সংগঠিত এবং স্পষ্ট নাগরিক সমাজ"।
লেস জ্যাকসন
হার্বার্ট লেসলি জ্যাকসন (Les Jackson; জন্ম: ৫ এপ্রিল, ১৯২১ - মৃত্যু: ২৫ এপ্রিল, ২০০৭) ডার্বিশায়ারের হুইটওয়েল এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ারের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট বোলার ছিলেন। এছাড়াও, নিচেরসারিতে ডানহাতে ব্যাটিং করতেন লেস জ্যাকসন।
সৌদি আরবে নারীবাদ
নবাতাঈয়া
২০০৭ সালে, কিং সৌদ বিশ্ববিদ্যালয়ে নারী ইতিহাস এর সহযোগী অধ্যাপক হাতুন আল-ফাসি প্রাক-ইসলামী আরবীয় রাজ্য নাবাতীয়তে নারীদের অবস্থা সম্পর্কে তার গবেষণা প্রকাশ করেন, বইটির নাম ইসলাম-পূর্ব আরবে নারী হিসেবে: নবাতাঈয়া ।  তার ব্যবহৃত কিছু প্রমাণের মধ্যে রয়েছে প্রাচীন গ্রীক এবং সেমেটিক ভাষায় লেখা সমাধি এবং স্মৃতিস্তম্ভের মুদ্রা এবং শিলালিপি। এতে তিনি দেখতে পান যে নারীরা স্বাধীন আইনী ব্যক্তি, এবং আধুনিক সৌদি আরবের মহিলাদের বিপরীতে, তাদের নিজের নামে চুক্তি স্বাক্ষর করতে সক্ষম, যারা (   পুরুষ অভিভাবকদের উপস্থিতি প্রয়োজন।  আল-ফাসি বলেছেন যে প্রাচীন গ্রীক এবং রোমান আইন নারীদেরকে নবাতায়ার তুলনায় কম অধিকার দিয়েছে, যে "ইসলামী আইনে গ্রীক এবং রোমান আইনগুলির একটি অভিযোজন সন্নিবেশ করা হয়েছিল", এবং "এটি একটি প্রাচীন অভিযোজন,  [ইসলামী] পণ্ডিতরা যা সম্পর্কে অবগত নন, এবং তারা সত্যিই হতবাক হবে। "
লেস জ্যাকসন
প্রারম্ভিক জীবন
খনিজ গ্রাম হুইটওয়েলে তেরো সন্তানের মধ্যে সর্বকনিষ্ঠ ছিলেন লেস জ্যাকসন। জ্যেষ্ঠ ভ্রাতা প্রথম বিশ্বযুদ্ধে নিহত হয়েছিলেন। আশি বছর বয়সী আরেক ভাই ১৯৫০ সালে ক্রেসওয়েল কয়লাখনি দূর্ঘটনায় নিহত হন।
সৌদি আরবে নারীবাদ
আন্দোলন পরিচালনায় নারী
২০১৮ সালের জুন পর্যন্ত, সৌদি আরব ছিল বিশ্বের একমাত্র দেশ যেখানে মহিলাদের মোটর গাড়ি চালানো নিষিদ্ধ ছিল। নারীর গাড়ি চালানোর আন্দোলনে ( قيادة المرأة في السعودية  qiyāda al-imarʾa fī as-Suʿūdiyya ) সৌদি নারীদের দ্বারা প্রতিষ্ঠিত একটি প্রচারাভিযান পাবলিক রাস্তায় মহিলাদের মোটর গাড়ি চালানোর অধিকার দাবি করে, এই প্রচারাভিযানটি ১৯৯০ সালে শুরু হয়েছিল যখন রিয়াদে গাড়ি চালানো কয়েক ডজন মহিলাকে গ্রেফতার করা হয়েছিল এবং তাদের পাসপোর্ট বাজেয়াপ্ত করা হয়েছিলো।  ২০০৭ সালে, ওয়াজেহা আল-হায়দার এবং অন্যান্য মহিলারা নারীদের গাড়ি চালানোর অধিকারের জন্য বাদশাহ আবদুল্লাহ কে আবেদন করেছিলো এবং    আন্তর্জাতিক মহিলা দিবস ২০০৮-এ আল-হায়দার গাড়ি চালানোর একটি চলচ্চিত্র আন্তর্জাতিক গণমাধ্যমের দৃষ্টি আকর্ষণ করেছিল।
লেস জ্যাকসন
প্রারম্ভিক জীবন
হুইটওয়েল চার্চ অব ইংল্যান্ড স্কুলে অধ্যয়ন করেছেন তিনি। ১৬ বছর বয়সে খনিশ্রমিক হিসেবে কাজ করতে শুরু করেন। তার বাবা সুদক্ষ ক্রিকেটার ছিলেন। হুইটওয়েল ক্রিকেট ক্লাবের মাধ্যমে খেলোয়াড়ী জীবনের সূত্রপাত ঘটে তার। এখান থেকে চলে আসার পূর্ব-পর্যন্ত তিনি মাঝে-মধ্যেই শনিবারে খেলা দেখতে থাকেন।
সৌদি আরবে নারীবাদ
আন্দোলন পরিচালনায় নারী
২০১১ সালে আরব বসন্ত উদ্দেশ্যমূলকভাবে   কিছু নারীকে উৎসাহিত করে (মানাল আল-শরিফ ও আল-হায়দার সহ), আরো নিবিড় ড্রাইভিং প্রচারণা সংগঠিত করার জন্য এবং  ১৭ জুন থেকে জুন মাসের শেষ পর্যন্ত সত্তর জন ড্রাইভিং নথিভুক্ত নারীর তালিকা তৈরি করে।    সেপ্টেম্বরের শেষের দিকে, শায়মা জাস্তানিয়াকে জেদ্দায় গাড়ি চালানোর জন্য দশটি বেত্রাঘাতের শাস্তি দেওয়া হয়েছিল, যদিও পরে এই সাজা বাতিল করা হয়েছিল।   দুই বছর পর, নিষেধাজ্ঞা অমান্য করার আরেকটি প্রচারাভিযানকে লক্ষ্য করে ২ অক্টোবর ২০১৩ কে নারীদের গাড়ি চালানোর তারিখ হিসাবে। তিনদিন আগে, "নিষেধাজ্ঞার বিরল এবং স্পষ্ট পুনঃস্থাপন" -এ, স্বরাষ্ট্র মন্ত্রণালয়ের একজন মুখপাত্র সতর্ক করেছিলেন যে "সৌদিতে মহিলাদের গাড়ি চালানো নিষিদ্ধ এবং লঙ্ঘনকারীদের এবং যারা সমর্থন প্রদর্শন করে তাদের বিরুদ্ধে আইন প্রয়োগ করা হবে।" স্বরাষ্ট্র মন্ত্রণালয়ের কর্মচারীরা প্রচারণার নেতাদের ব্যক্তিগতভাবে সতর্ক করেছিলেন যে ২ তারিখ গাড়ি চালাবেন না অক্টোবর, এবং সৌদি রাজধানী পুলিশ রাস্তা ব্লক স্থাপন করা হয়েছিল নারী চালকদের চেক করার জন্য।
লেস জ্যাকসন
প্রথম-শ্রেণীর ক্রিকেট
দ্বিতীয় বিশ্বযুদ্ধের পর অনেকের সাথে তিনিও ১৯৪৭ সালে ওয়ার্কসপে পেশাদারী পর্যায়ে অংশগ্রহণ করেন। বাসেটল লীগের খেলায় অংশ নেন ও ১৯৪৭ সালের শেষদিকে ডার্বিশায়ারের সদস্য হন। ৫ জুলাই, ১৯৪৭ তারিখে কেন্টের বিপক্ষে প্রথম-শ্রেণীর খেলায় অভিষেক ঘটে তার। ইংল্যান্ডের টেস্ট ক্রিকেটারদ্বয় - ক্লিফ গ্লডউইন ও পরবর্তীতে হ্যারল্ড রোডসের সাথে অবিস্মরণীয় বোলিং জুটি গড়েন। ১৯৪৯ সালে ডার্বিশায়ারের পক্ষে যোগদানের দ্বিতীয় মৌসুমে ২০.৪১ গড়ে ১২০ উইকেট দখল করেন।
১৯৫১ থেকে ১৯৬২ সময়কালে বিশ রানের কম খরচায় প্রত্যেক মৌসুমে উইকেট পেয়েছেন। তন্মধ্যে, ১৯৫১, ১৯৫৫ ও ১৯৬১ সাল বাদে প্রত্যেক মৌসুমেই শতাধিক উইকেট দখল করেন। ঐ সালগুলোতে বহুবার আঘাতের কবলে পড়েছেন তিনি। ১৯৫৮ সালে ১০.৯৯ রানে ১৪৩ উইকেট পেয়েছেন। এ গড়টি টম রিচার্ডসন বাদে অন্য কোন নিয়মিত প্রথম-শ্রেণীর বোলারের পক্ষে সম্ভব হয়নি। এ অর্জনটি অত্যন্ত আশাপ্রদ ছিল। গুরুতর আঘাতের কারণে তখন জ্যাকসন মৌসুমের অধিকাংশ সময় মিডিয়াম পেস বোলিং করেছিলেন।
সৌদি আরবে নারীবাদ
আন্দোলন পরিচালনায় নারী
২ সেপ্টেম্বর ২০১৭ সালে, বাদশাহ সালমান সৌদি আরবে মহিলাদের গাড়ি চালানোর অনুমতি দেওয়ার জন্য একটি আদেশ জারি করেন, জুন ২০১৮ এর মধ্যে নতুন নির্দেশিকা তৈরি ও বাস্তবায়নের জন্য। নারী আন্দোলনকারীরা আদেশকৃত হয় মিডিয়ার সাথে যোগাযোগ না করার জন্য এমনকি  লুজাইন আল হাথলুল, ইমান আল-নাফিজান ,আয়েশা আল-মানা থেকে, আজিজা আল-ইউসুফ এবং মাদেহা আল-আজরুশ সহ আরো কয়েক জন কে আটক করা হয়।   ২৪  জুন ২০১৮  তারিখে আনুষ্ঠানিকভাবে নিষেধাজ্ঞা প্রত্যাহার করা হয়েছিল, যখন নারীবাদীদের বিরুদ্ধে ২০১৮-২০১৯ সৌদি ক্র্যাকডাউনের প্রথম পর্যায়ে অনেক নারী অধিকার কর্মী গ্রেপ্তার ছিলেন।
লেস জ্যাকসন
প্রথম-শ্রেণীর ক্রিকেট
১৯৫৯ সালে প্রথম খেলোয়াড় হিসেবে ১০০ ও পরবর্তীতে ১৯৬০ সালে ১৩.৬১ গড়ে ১৬০ উইকেট পান। সর্বমোট দশবার ঘরোয়া ক্রিকেটে শতাধিক উইকেট লাভের কৃতিত্ব দেখান। ফ্রেড ট্রুম্যান জ্যাকসন সম্পর্কে মন্তব্য করেন যে, কাউন্টি ক্রিকেটের ছয় দিনের খেলায় সেরা দূর্বল বোলার।